Ibnu Abi Syaibah

Abu Bakar Abdullah bin Muhammad bin Abi Syaibah Ibrahim bin Utsman bin Khuwasati al-Absi al-Kufi otabâ Ibnu Abi Syaibah (lahèr taon 159 H/775 M - sèdhâ taon 235 H/ 849 M), sè èjhulughi mènangka sayyid al-huffadz panèka sala sèttong olama' bân parawi hadis ḍâri kalangan Sunni bân sala sèttong olama' sè palèng kalonta. Abi Syaibah aropa'aghi panolès kètab Mushannaf Ibnu Abi Syaibah. Abi Syaibah jhughân nyoson musnad bân tafsèr Al-Qur'an.

 Ghuru-Ghuruna 
Ḍâri ghi' kènè', Abi Syaibah ajhâr èlmo aghâma kalabân disiplin. Ghuruna sè palèng kalonta ḍâri bânnya'an ghuru èngghi ka'ḍinto Syarik bin Abdillah Al Qadhi rahimahullah. Ḍâri omor bân apalan, Abi Syaibah sapantaran sareng olama'-olama' rajâ akadhi Ahmad bin Hanbal, Ishaq bin Rahawaih, bân Ali bin al-Madini. Yahya bin Ma'in pan-bârâmpan taon lebbi towa ḍâri ghuru-ghuru sè è sebbhut.

 Kètab Al Mushannaf li Ibni Abi Syaibah 
Cèta'an kapèng sèttong ḍâri kètab Al Mushannaf li Ibni Abi Syaibah èpaterbi' è taon 2008 Miladiah. Kètab panèka bâḍâ 25 jiliḍ bân ètahqiq sareng Abu Muhammad Usamah bin Ibrahim bin Muhammad. Kètab Al Mushannaf li Ibni Abi Syaibah, saccara kasadhâjâna (25 jiliḍ) èssè 40.754 hadis, kalabân olasan sanad ḍi-buḍina è jilid ka-25 kaca 501, panèka Yunus Ibn ‘Aun (يونس ابن عون) sè narèma hadis ḍâri Ibnu Siiriin. Imam Abu Bakar Abdullah Ibnu Abi Syaibah lahèr è Kufah - Iraq è taon 159 Hijriyâ (mènorot Ibnu Zubair bân Al-Khathib Al-Baghdadi) saka'ḍimma sè ètolès è ḍâlem kètab Tarikh Baghdad, jilid 10, kaca 66, kètab Siiru A’lam al Nubalaa’, jilid 11, kaca 122, bân kètab Tarikh Maulid al ‘Ulamaa’ Wa Wafyaatuhum, jilid 1, kaca, 372.

 Sombher